Boteya เป็นร้านอาหารญี่ปุ่นน้องใหม่ในเซนทรัลเวิร์ด ตั้งอยู่ที่ชั้น 3 โซนหน้าอิเซตัน ระหว่างร้านก๋วยเตี๋ยวแม่ศรีเรือนและซาโบเตน 

ที่นี่ได้รวบรวมเอาเมนูเด่นๆของแต่ละจังหวัดมาให้เราได้เลือกชิมกันหลากหลายเมนู ส่วนใหญ่จะเป็นแบบจานเดียว ทานง่าย และปริมาณเยอะพอสมควร ส่วนวัตถุดิบก้อจะนำเข้าจากญี่ปุ่น เพื่อให้ได้รสชาติที่ใกล้เคียงต้นตำรับมากที่สุดค่ะ

เมนูที่ได้ชิม
- สลัดมันฝรั่ง เมนูนี้ผิดคาดมากๆค่ะ ดูในรูปนึกว่าเล็ก แต่ของจริงมาในชามขนาดใหญ่เท่าสลัดเมนูอื่น แล้วเป็นแบบ DIY แยกส่วนประกอบกับน้ำสลัดมาให้เราคลุกเองที่โต๊ะ ซึ่งในชามก้อจะมี มันฝรั่งต้ม เบคอน ไข่ต้ม แตงกวา ผักใบเขียว และน้ำสลัดที่รสชาติออกเค็มๆมันๆ ถ้ามีรสหวานเพิ่มเข้าไปหน่อยน่าจะอร่อยกว่านี้

- เซอร์ลอย์สเต๊กคอมโบ เสต๊กเนื้อวัวกระทะร้อนขนาดชิ้นปานกลาง มาพร้อมข้าว ไข่ดาว ผักเคียง ซุป ในรูปดูดีแต่ค่อนข้างผิดหวังกับของจริง เพราะเนื้อนุ่มแต่เหนียวและมีพังผืด ผักเคียงก้อจัดมาไม่ค่อยน่าทานเหมือนในรูป และเป็นเสต็กที่ไม่มีซอสราดมา เลยต้องประยุกต์ใช้ซอสที่อยู่บนโต๊ะมาช่วยแทนค่ะ

- กุ้งซอสออโรร่า อันนี้ไม่มีรูปนะคะ เป็นอีกเมนูที่หน้าตาต่างจากรูปในเมนู รสชาติเหมือนกุ้งผัดซอสเปรี้ยวๆหวานๆ ไม่มีอะไรพิเศษค่ะ

สรุปว่า รสชาติเมนูที่สั่งมาครั้งนี้ยังไม่ค่อยถูกปากเท่าไหร่นะคะ แต่ก้ออาจเป็นเพราะทางร้านเน้นปรุงรสให้เหมือนกับที่ญี่ปุ่นจริงๆ ซึ่งเราทานรสจัดเลยไม่ค่อยคุ้นเท่าไหร่ ยังไงก้อตั้งใจไว้แล้วว่าจะกลับมาลองเมนูแนะนำอื่นๆ อย่างพวกยากิโซบะ อีกแน่นอนค่ะ 



